

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄԻՆ**

**Ո Ր Ո Շ ՈՒ Մ N 1158-Ա**

**վարչական տուգանք նշանակելու մասին**

 10 դեկտեմբերի 2021թ. ք. Երևան

Հայաստանի Հանրապետության սննդամթերքի անվտանգության տեսչական մարմնի (այսուհետ՝ Տեսչական մարմին) ղեկավար Գեորգի Ավետիսյանս, քննելով «ՍԻՐՈ ՄԵՂԵԴԻ» սահմանափակ պատասխանատվությամբ ընկերության տնօրեն Արսեն Վաղինակի Մանուկյանի նկատմամբ հարուցված վարչական վարույթի վերաբերյալ գործը՝

**ՊԱՐԶԵՑԻ՝**

Տեսչական մարմնի ղեկավարի 2021 թվականի հոկտեմբերի 13-ի N 2560-Ա հրամանի համաձայն «ՍԻՐՈ ՄԵՂԵԴԻ» սահմանափակ պատասխանատվությամբ ընկերությունում իրականացված ստուգման արդյունքում պարզվել և 2021 թվականի նոյեմբերի 25-ի վարչական իրավախախտման վերաբերյալ N 2560 արձանագրությամբ արձանագրվել է այն փաստը, որ տնտեսավարող սուբյեկտի կողմից խախտվել է **Հայաստանի Հանրապետության կառավարության 2011 թվականի հունվարի 20-ի N 34-Ն որոշման հավելվածի 55-րդ և 59-րդ կետերի, «Սննդամթերքի անվտանգության մասին» օրենքի 9-րդ հոդվածի 2-րդ, 3-րդ մասերի, 10-րդ մասի 1-ին կետի պահանջները**. այն է՝

 - սննդի շղթայում ներգրավված անձինք՝ Նարինե Կլեկչյանը, Հայկարամ Գրիգորյանը, Արթուր Աղաբեկյանը, Կարինե Հակոբյանը, Նվեր Ղազարյանը, Գայանե Գևորգյանը, Մարետա Հակոբյանը, մինչև 12․11․2021 թվականը չեն ենթարկվել պարտադիր նախնական բժշկական զննությունների (աշխատանքի ընդունվելիս), Հարություն Թունյանը, Անդրանիկ Հովակիմյանը, Էդգար-Արծրուն Մինասյանը, Սերգեյ Խաչատրյանը, Վաչագան Ռոստոմյանը, Խաչատուր Խնցրցյանը, Կարեն Հակոբյանը, Կարինե Հովսեփյանը, Նարեկ Բրուտյանը, Մարտին Հակոբովը, Ռազմիկ Գազարյանը, Արմինե Ստեփանյանը, Հովհաննես Կարապետյանը, Արմեն Ավետիսյանը, 04․11․2021 թվականից մինչև 12․11․2021 թվականը չեն ենթարկվել պարտադիր պարբերական բժշկական զննությունների (յուրաքանչյուր կիսամյակ).

 - 2020 թվականի օգոստոսի 1-ից մինչև 2021 թվականի հոկտեմբերի 24-ը չեն ձեռնարկվել համապատասխան միջոցներ՝ կենդանիների (ճանճեր, միջատներ, ուտիճներ, վնասատուներ, կրծողներ)՝ սննդամթերքի պատրաստման, մշակման, պահման և տեղափոխման տարածքներ մուտքը կանխելու, ինչպես նաև վնասատուների դեմ պայքարելու ուղղությամբ․

 - իրացվում է պիտանիության ժամկետն անցած սննդամթերք (Vinsu Nor Eksili Sos նռան համով սոուս 1,5 լ․, Polar Bear Վանիլին, 350 գ, Monin մրգային սիրոպ 0,5 լ․)․

 - իրացվող սննդամթերքը (Altimilk original Pizza Cheese մոցառելա պանիր, 2 կգ, Seara բրզիլական սառեցված հավի կրծքամիս 2 կգ, թթվասեր 0,5 կգ) չունի Հայաստանի Հանրապետության օրենսդրությամբ պահանջվող հայերեն մակնշում։

Այսպիսով հաստատվել է, որ սույն վարչական գործով առաջացած իրավախախտման համար պատասխանատու է «ՍԻՐՈ ՄԵՂԵԴԻ» սահմանափակ պատասխանատվությամբ ընկերության տնօրեն Արսեն Վաղինակի Մանուկյանը (հասցե՝ ք․Երևան, Սարի Թաղի 13 փողոց, լ․նրբանցք, բնակարան 14): Արսեն Վաղինակի Մանուկյանը վարչական իրավախախտման վերաբերյալ գործի քննության տեղի և ժամի մասին պատշաճ կարգով ծանուցվել է, և սակայն գործի քննությանը չի ներկայացել և միջնորդություն չի ներկայացրել գործի քննությունը հետաձգելու մասին:

Հիմք ընդունելով վերոգրյալը և ղեկավարվելով **Վարչարարության հիմունքների և վարչական վարույթի մասին օրենքի 57-րդ հոդվածի 2-րդ մասի գ կետով, Վարչական իրավախախտումների վերաբերյալ օրենսգրքի 14-րդ, 32-րդ, 35-րդ, 2382-րդ, 279-րդ, 281-րդ հոդվածներով, 158-րդ հոդվածի 35-րդ մասով և 188-րդ հոդվածի 1-ին մասով՝**

**Ո Ր Ո Շ Ե Ց Ի՝**

1. «ՍԻՐՈ ՄԵՂԵԴԻ» սահմանափակ պատասխանատվությամբ ընկերության տնօրեն Արսեն Վաղինակի Մանուկյանի նկատմամբ`

 **1) Վարչական իրավախախտումների վերաբերյալ օրենսգրքի 158-րդ հոդվածի 35-րդ մասով սահմանված իրավախախտումների կատարման համար** նշանակել տուգանք սահմանված նվազագույն աշխատավարձի քսանապատիկի չափով՝ 20.000 (քսան հազար) ՀՀ դրամ.

 **2) Վարչական իրավախախտումների վերաբերյալ օրենսգրքի 188-րդ հոդվածի 1-ին մասով սահմանված իրավախախտումների կատարման համար** նշանակել տուգանք սահմանված նվազագույն աշխատավարձի հարյուրութսունապատիկի չափով՝ 180.000 (հարյուր ութսուն հազար) ՀՀ դրամ:

1. Տուգանքը վճարել թիվ 900005242822 գանձապետական հաշվին և վճարումն ապացուցող բանկային անդորրագրի պատճենը սեղմ ժամկետում ներկայացնել Տեսչական մարմին:
2. Վարչական իրավախախտումների վերաբերյալ օրենսգրքի 305**-րդ** հոդվածի համաձայն՝ խախտողի կողմից տուգանքը պետք է վճարվի տուգանք նշանակելու մասին որոշումը նրան հանձնելու օրվանից ոչ ուշ, քան տասնհինգ օրվա ընթացքում, իսկ այդ որոշումը գանգատարկելու կամ բողոքարկելու դեպքում` գանգատը կամ բողոքն առանց բավարարման թողնելու մասին ծանուցման օրվանից ոչ ուշ, քան տասնհինգ օրվա ընթացքում:
3. Վարչարարության հիմունքների և վարչական վարույթի մասին օրենքի 88-րդ հոդվածի համաձայն՝ դրամական պահանջներն ենթակա են կատարման անբողոքարկելի վարչական ակտերի հիման վրա` «Դատական ակտերի հարկադիր կատարման մասին» օրենքով սահմանված կարգով:
4. Սույն որոշումը կարող է բողոքարկվել վարչական ակտն ընդունած վարչական մարմին կամ դատական կարգով Վարչարարության հիմունքների և վարչական վարույթի մասին օրենքի 71-րդ հոդվածի 1-ին մասի ա կետով սահմանված ժամկետում (երկու ամսվա ընթացքում:

 **Գ. ԱՎԵՏԻՍՅԱՆ**

 Կ.Տ.